[{"text_idx": "#000001", "text": "Dr Toomas Toomsoo so\u0303nul vo\u0303iks teadlased ja arstid ra\u0308a\u0308kida arukat juttu lihtsas keeles, sest muidu la\u0308hebki inimene oma muredega posijate juurde."}, {"text_idx": "#000006", "text": "Tehnikau\u0308likool vo\u0303tab luubi alla tehisintellekti ja andmete kasutamise a\u0308ris ning tervishoius, esitades ku\u0308simuse, kas me ikka kontrollime endiselt seda valdkonda. TalTechi nooremteadur Elli Valla kasutab tehisintellekti iga pa\u0308ev Parkinsoni to\u0303ve all kannatavate patsientide motoorika uurimiseks."}, {"text_idx": "#000007", "text": "\u201cSeepa\u0308rast ra\u0308a\u0308gingi tehisintellekti kasutamisest tervishoius,\u201d selgitas Valla, kelle so\u0303nul on AI-st juba saanud inimese asendamatu abiline. Tulevikuks ennustab teadlane tehisintellektile aga veelgi suuremat ta\u0308helendu. \u201cJuba praegu kasutatakse AI abi na\u0308iteks va\u0308hidiagnoosi panemisel,\u201d selgitas ta. \u201cTehisintellekt saab meid aidata nii administratiivsete u\u0308lesannete lahendamisel kui ka otsuste langetamisel. Nii ja\u0308a\u0308b spetsialistidel rohkem aega loovamat mo\u0303tlemist no\u0303udavate u\u0308lesannete lahendamiseks.\u201d"}, {"text_idx": "#000008", "text": "Teadlane: Me ei saa tehisintellekti va\u0308ljastatavat informatsiooni sajaprotsendilise kindlusega usaldada. Samuti vo\u0303ib leiduda treeningmudelitest tingitud tajuha\u0308ireid."}, {"text_idx": "#000009", "text": "Samas osutas Valla ka mo\u0303ningatele riskidele, mis AI-kasutamisega tekkida vo\u0303ivad. \u201cMina isiklikult ei usu, et tehisintellekt no\u0308 vo\u0303tab juhtimise u\u0308le ja hakkab meid valitsema \u2013 aga samas ei saa kergeka\u0308eliselt suhtuda ka sellesse, et AI-kasutamisel on teatavad puuduja\u0308a\u0308gid,\u201d ra\u0308a\u0308kis teadlane. \u201cMe ei saa tehisintellekti va\u0308ljastatavat informatsiooni sajaprotsendilise kindlusega usaldada. Samuti vo\u0303ib leiduda treeningmudelitest tingitud tajuha\u0308ireid. Lisaks sellele tuleks juba praegu tegeleda ku\u0308simusega, kuidas lahendada probleemi, et tehisintellekti tulekuga hakkavad mo\u0303ned ametid no\u0308 kaduma \u2013 samas tekivad teist tu\u0308u\u0308pi to\u0308o\u0308kohad ja\u0308llegi juurde. Oluline on riske adekvaatselt hinnata ja nendega tegeleda. Teisalt ei tohiks see hakata pidurdama tehisintellekti praktilist rakendamist, millest inimestele juba praegu tohutut tulu tekib.\u201d"}, {"text_idx": "#000014", "text": "Arusaamadest ja hoiakutest ra\u0308a\u0308gib arstiteadlane Toomas Toomsoo, kes esineb ettevo\u0303tluspa\u0308eval teemaga \u201cKas usaldada teadlast vo\u0303i posijat?\u201d."}, {"text_idx": "#000015", "text": "Arusaamadest ja hoiakutest ra\u0308a\u0308gib ka arstiteadlane Toomas Toomsoo, kes esineb ettevo\u0303tluspa\u0308eval teemaga \u201cKas usaldada teadlast vo\u0303i posijat?\u201d. Toomsoo uurib Parkinsoni haigust ja selle vo\u0303imalikult varast diagnostikat. Arstina kohtab ta sageli patsientide seas mo\u0303tteviisi, et kas ei peaks ehk posijalt abi ku\u0308sija. \u201cSelge on, et posijaid on inimestel lihtsam mo\u0303ista kui teadust,\u201d to\u0303des Toomsoo. \u201cTeaduse kohta on ju levinud arusaam, et teadus ja teadlased ise on no\u0308 kuivad \u2013 kasutavad raskeid so\u0303nu, kontakti no\u0308 tavaliste inimestega ei teki. Palju kasutatakse termineid, millest muul maailmal on vo\u0303imatu aru saada. Aga inimene tahab ju tegelikult lihtsat ja selget, arukat vastust oma probleemidele ja ku\u0308simustele.\u201d"}, {"text_idx": "#000016", "text": "U\u0308ks ehedam na\u0308ide on professor Toomsoo hinnangul siinkohal just arstiteadus. \u201cMida sa siis teed, kui sul on probleem ja arst u\u0308tleb, et ma ei tea, mis sul viga on ega oska sind aidata? Vo\u0303i siis vastupidi \u2013 olukord on selline, kus sa arsti juurde ei pa\u0308a\u0308segi. Vo\u0303i juhtub sul olema arst, kes on u\u0308sna kidakeelne ja ei suhtle sinuga eriti,\u201d loetles Toomsoo. \u201cNo siis sa ju pu\u0308u\u0308ad kusagilt ikkagi leida seda inimlikku toetust ja tunnetust, mis su probleemi vo\u0303iks lahendada. Nii lihtne see ongi, miks inimesed no\u0308 posijateni jo\u0303uavad.\u201d"}, {"text_idx": "#000022", "text": "Pealinna kommentaarikeskus on tehniline vahend, mis vo\u0303imaldab kasutajatel avaldada oma kommentaare. Pealinn ei toimeta kommentaare. Kommentaari autor vastutab kommentaari sisu ning avaldamise eest. Tasub teadvustada, et Eesti kohtupraktikas on lahendeid, mille kohaselt kommentaari autor on saanud kommentaari sisu eest karistada."}, {"text_idx": "#000035", "text": "Supergraafika muutis Haabersti alajaamade seinad kunstiteoseks"}]